సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
శ్రీమంతుడు అలా చేయాలనుకోలేదు
శ్రీమంతుడు మూవీతో వరుసగా రెండోసారి హిట్ కొట్టాడు దర్శకుడు కొరటాల శివ.
TNN | Updated:
Aug 20, 2015, 10:34AM IST
శ్రీమంతుడు మూవీతో వరుసగా రెండోసారి హిట్ కొట్టిన దర్శకుడు కొరటాల శివ ఇప్పుడు ఫుల్ హ్యాపీగా వున్నాడు. కమెర్షియల్ సినిమాల యావతో మూసపోకడ పోతున్న తెలుగు సినిమాకి కొరటాల మరో కొత్త దారి చూపించాడంటూ విమర్శకుల నుంచి ప్రశంసలొస్తున్నాయి. నేటి తెలుగు సినిమా పోకడకు కొత్త నిర్వచనం చెప్పేందుకే కొరటాల ఈ ప్రయోగం చేసి వుంటాడని ఇంకొంతమంది కొరటాలని అభినందిస్తున్నారు. అయితే ఇదే విషయాన్ని కొరటాల వద్ద ప్రస్తావించగా.. ఆయన మాత్రం అలాంటిదేమీ లేదని సింపుల్‌గా కొట్టిపారేస్తున్నాడు.తెలుగు సినిమాకి కొత్త నిర్వచనం చెప్పాలనే ఆలోచన తనకేమీ లేదు కానీ.... తన కమెర్షియల్ సినిమాని రెగ్యులర్ స్టైల్లో కాకుండా ఇంకొంచెం కొత్తగా ప్రజెంట్ చేయాలనుకున్నాను. అదే చేశాను. గతంలో మహేష్ చేసిన కొన్ని కొత్త ప్రయోగాలు వర్కౌట్ కాలేదు. దీంతో ఇప్పుడీ సినిమా మా నిర్మాతలకు కొంచెం రిస్క్ అవుతుందేమో అనిపించింది. కానీ ఈ కథ ఆడియెన్స్‌కి కనెక్ట్ అవుతుందని నేను, మహేష్ బలంగా నమ్మాం. కామెడి, యాక్షన్ సినిమాలు అందరికి ఇష్టమే. కానీ వాస్తవానికి ఎమోషనల్ టచ్ వుండే సినిమాలకే కచ్చితంగా అందరూ రెస్పాండ్ అవుతారు. ఫైనల్‌గా మేము అనుకున్నట్లుగా అదే జరిగింది. అందుకే 'శ్రీమంతుడు' అందరికీ కనెక్ట్ అయిందంటున్నాడు కొరటాల శివ.